open-index/open-wikipedia-markdown huggingface dataset:
Svenn

**Svenn** er en fagarbeider underlagt en håndverksmester i et håndverksfag og som har avlagt svenneprøve. 

En svenn kunne i tidligere tider være en reisende/omreisende/vandrende fagarbeider. Dette er en tradisjon som fortsatt holdes delvis i hevd i enkelte fag. Etter læretid og avlagt svenneprøve måtte gjerne den nye svennen dra til andre steder for å lære videre i en periode over minst to år. Laugene holdt enkelte steder hus hvor svennene kunne overnatte og få formidlet arbeid.

Svenn ble også brukt om en medhjelper hos en håndverksmester, og også om en medhjelper hos en kjøpmann, apoteker og annet, for eksempel *butikksvenn*.

## Andre betydninger
* **Svenn**, også skrevet **Sven** og **Svend**, er nordiske mannsnavn som stammer fra det norrøne *sveinn* som betyr «gutt» eller «ung (ugift) mann». Navneformen Svein er vanligst i norsk i dag.
* **Svenn** brukes også i betydningen brudesvenn, som tilsvarer brudepike.
* **Svenn** brukes også i betydningen ærendsvenn (budbringer), jamfør uttrykk som «Kongens ærendssvenn» og «Guds ærendsvenn»

## Referanser


## Se også
* Lærling
* Svenneprøve
* Svennestykke
* Svennebrev
Trondheim Kino

**Trondheim Kino** driver to kinoer i Trondheim, Prinsen kino og Nova kino og er et aksjeselskap som er heleid av Trondheim kommune.

Selskapets administrerende direktør er fra 2013 Arild Kalkvik.

## Historie

Trondheim Kino ble opprettet i 1918 som følge av at Stortinget fem år før ga kommunestyrene rett til å gi konsesjoner for kinodrift. Trondheim kommune overtok det da privateide *Verdensteateret* på Circus-tomta i Prinsens gate, som tidligere hadde vært Nordens største kino med 1150 sitteplasser, og dets direktør Hans Kunig ble da den første kommunale kinobestyrer. Kinosenteret har blitt ombygd i flere omganger og Prinsen Kino framstår i dag som et moderne kinosenter med åtte saler.

Trondheim Kino inngikk i 1938 en avtale med Folkets hus om kinodrift og seks år senere ble kinoen åpnet under navnet *Sentrum Kino*. Denne var i drift fram til 1993, da den store salen ble bygd om til fem saler og omdøpt til *Nova Kinosenter* 1994. Kinosenteret ble ytterligere ombygd i perioden 2003–2004 og fikk da ytterligere seks saler. Novas storsal, Liv Ullmann-salen, har blitt modernisert flere ganger, sist i 2013 med nytt lerrett og helt nytt Atmos lydsystem.

I Trondheims nabokommune Strinda var ikke kommunestyret interesserte i å drive kino og lot heller distributørene *Metro-Goldwyn* og *Universal Pictures* drive Rosendal Kino fram til 1929, da Trondheim Kino fikk leie lokalene. Trondheim kommune kjøpte kinobygningen i 1957. Rosendal er nå nedlagt og bygningen solgt til private investorer. Bygningen er nå oppusset og utvidet til et nytt teaterhus. Og våren 2019 flyttet det tidligere Teater Avant Garden inn, og skiftet samtidig navn til Rosendal Teater.

Trondheim Kino drev også i mange år kino i Heimdal samfunnshus under navnet Heimdal Kino.

Trondheim Kino var i perioden 1992–2000 organisert som kommunal bedrift, og ble heleid kommunalt aksjeseskap fra 2000. 

Fra 2005 har Trondheim internasjonale filmfestival – Kosmorama hatt sine visninger på Trondheim Kino.

## Referanser


## Litteratur
* Trond E. Haugan: *Byens magiske rom: Historien om Trondheim kino* (Tapir Akademisk Forlag, 2008, ISBN 9788251922425) fås i billettluka på Prinsen.

## Eksterne lenker
* 
*
Noord-Beveland

**Noord-Beveland** (no. Nord-Beveland) er en kommune og øy i den nederlandske provinsen Zeeland. Via diker er den forbundet med fastlandet. Kommunen er relativt ung, den ble til i 1995 ved en sammenslåing av kommunene Kortgene og Wissenkerke. Noord-Beveland ligger ved Oosterschelde, nord for Walcheren og Zuid-Beveland. Veere og Zuid-Beveland er kommuner som har landgrense med Noord-Beveland. Til kommunen hører tettstedene Colijnsplaat, Geersdijk, Kamperland, Kats, Kortgene og Wissenkerke (rådhus).

Fylkesveien *N255* går fra vest til øst gjennom kommunen og knyttes til *N256* som forbinder Goes og Zierikzee. Noord-Beveland er knyttet til Walcheren over Veerse Gatdemningen, mens Zandkreekdemningen forbinder Noord-Beveland med Zuid-Beveland. Demningene er en del av Deltaprosjektet (ned. *Deltawerken*) som beskytter Zeeland mot oversvømmelser og springflo.

## Historie
Ved Colijnsplaat var det i tidlige tider et tempel viet til Nehalennia, en keltisk-germansk gudinne som beskyttet fiskere og sjømenn. Rundt tempelet oppstod en bosetting kalt *Ganuenta*. På slutten av det 3. århundre ble området fraflyttet på grunn av oversvømmelser og Germanernes stadige herjinger. 

Noord-Bevelands historie er rik på oversvømmelser og springfloer, noe som ikke er merkelig tatt i betrakting at den ligger i et delta. Ny bosetning fant sted fra 800-tallet, mennesker slo seg da ned på øyer som var blitt til takket være avsetning av leire og sand (ned. *slikken*). Etter en kraftig springflo i 1014 begynte man med bygging av diker og opphøyning av eksisterende grunn, i 1100 ble den første kirken bygget i Welle. Etter nok en kraftig springflo i 1134 ble det anlagt diker rundt hele Noord-Beveland, men selv ikke dette var nok.

5. november 1530 ble hele Noord-Beveland satt under vann og i 1532 sørget Elisabethvloed (no. *Elisabethoversvømmelsen*) for å la all bebyggelse forsvinne. Kun kirketårnene i Kortgene og Wissenkerke var synlige. Igjen ble det bygget diker og i 1598 var Noord-Beveland delvis vunnet tilbake fra vannet igjen. Tettsteder ble bygget, først Colijnsplaat og Kats, deretter Wissenkerke i 1652, Geersdijk i 1668 og i 1684 var hele Noord-Beveland igjen tørt land. 

Mennesker flyttet hit ikke bare fra andre deler av Zeeland, men også fra Flandern, Holland, Brabant og Limburg. Atter andre kom flyttende fra utlandet, fra Tyskland, Frankrike, England, Skottland og Sveits. Dialekten på øyen viser at de fleste nybyggerne kom fra Schouwen-Duiveland, det var både arbeidere, håndverkere og skippere som slo seg ned her etter at de hadde arbeidet med å anlegge dikene, ta jorden tilbake fra sjøen og bygge tettstedene.

## Verd å vite?
*Kortgene* er en liten by som fikk byrettigheter i 1431. Den ligger på øyens sørside, ved Veerse Meer. 

## Referanser


## Eksterne lenker
* 
* Grunnleggende informasjon om Noord-Beveland (på nederlandsk)
* Kart 
* Offisiell site for replikaen av Nehelennia tempelet (på nederlandsk)
Den nakne sannheten om Tristram Shandy, gentleman

***Den nakne sannheten om Tristram Shandy, gentleman*** er en film regissert av Michael Winterbottom og er basert på romanen «The Life and Opinions of Tristram Shandy, Gentleman» av Laurence Sterne.

Romanen (som ble utgitt i ni deler over ti år) har vært regnet som ufilmelig (og av noen, også uleselig). Michael Winterbottoms løsning er å filme den som en film-i-filmen Samtidig som publikum følger deler av handlingen i romanen, følger vi også skuespillerne og filmcrewet bak scenene. Det er ingen dokumentar, men skuespillerne spiller seg selv til en viss grad av karikatur. Deler av disse scenene ble improvisert frem mellom Winterbottom og skuespillerne. Rollene som regissør, forfatter og andre bak kameraet spilles av skuespillere.

Filmen ble vist på en mengde filmfestivaler i 2005, og hadde ordiner premiere i slutten av januar både i USA og England. I Norge distribueres den av Oro Film og har premiere 21. juli 2006.

## Roller

* Steve Coogan – Tristram Shandy/Walter Shandy/Steve Coogan
* Rob Brydon – Captain Toby Shandy/Rob Brydon
* Keeley Hawes – Elizabeth Shandy/Keeley Hawes
* Shirley Henderson – Susannah/Shirley Henderson
* Gillian Anderson – Widow Wadman/Gillian Anderson
* Dylan Moran – Dr. Slop/Dylan Moran
* David Walliams – Curate
* Stephen Fry – Parson Yorick/Patrick Curator
* Jeremy Northam – Mark (director)
* Ian Hart – Joe (writer)
* James Fleet – Simon (producer)
* Naomie Harris – Jennie
* Kelly Macdonald – Jenny

## Eksterne lenker
*
Trykking

**Trykking** er en industriell eller håndverksmessig prosess for å produsere og mangfoldiggjøre tekst og bilder, typisk med trykkfarge på papir ved hjelp av en trykkpresse. Trykking er en absolutt nødvendighet ved utgivelse og distribusjon av informasjon på papir.

Et trykkeri er et lokale der en trykker eller en virksomhet produserer trykksaker som bøker, aviser, tidsskrifter, kataloger, brosjyrer, dokumenter og liknende. Trykkeri som bedrift driver kommersiell virksomhet og er selvstendige bedrifter, mens mange større virksomheter, både offentlige og private, har egne hustrykkerier som kun har interne oppdrag. I dag produseres det meste i offsettrykk, men tidligere var det vanlig med boktrykk/høytrykk eller dyptrykk. Andre trykkeprosesser omfatter blant annet silketrykk som benyttes både industrielt og av enkelte kunstnere, særlig ved trykking på andre materialer enn papir. I tillegg har det blitt vanlig med digitaltrykk, gjerne av små opplag eller ved oppdrag med korte frister.

## Moderne trykkeprosesser
Vi har fire forskjellige tradisjonelle trykkteknikker:
*Høytrykk (boktrykk), hvor de elementene som trykker ligger høyere enn de andre.
*Dyptrykk, hvor de elementene som trykker ligger dypere enn de andre.
*Flattrykk/Plantrykk (litografi, offset) hvor det ikke er høydeforskjell på de trykkende og ikke trykkende felter i trykkformen.
*Silketrykk (serigrafi), hvor fargen presses gjennom hull i en duk.

Alle fire teknikker kan brukes både til industriell og kunstnerisk trykking.

I tillegg har det kommet en femte prosess, digitaltrykk som er en samlebetegnelse på en rekke ulike trykkprosesser som har det til felles at de trykker direkte fra en computer.

Moderne trykkerier er ikke lenger bare et sett med forskjellige maskiner, men et helt høyteknologisk og høyt presisjonsnettverk som lar deg få utmerkede resultater, sikre høyeste kvalitet og, viktigst av alt, redusere kostnadene for å trykke og publisere bøker, noe som er spesielt viktig når du utsteder store løp.
## Se også
* Boktrykk
* Grafikk
* Trykksak
* Inkunabel
* Trykkeri
* Liste over håndverksfag og håndverksteknikker

## Referanser


## Eksterne lenker
* Digital bokkopi av Stein Davidsens ''Grafisk håndbok'' (Yrkesopplæring, 1995)
* Trykkekunsten; fra Bibliotekarstudentens nettleksikon om litteratur og medier (pdf-fil)
Arnavågen

**Arnavågen** strekker seg fra Indre Arna til Sørfjorden. Garnes ligger på østsiden og Ytre Arna på vestsiden av vågen. Bergens eneste lakseelv, Storelva/Arnaelva, munner ut i Arnavågen. Det er ikke uvanlig å ta laks på 10-15 kg her.

I bunnen av Arnavågen ligger Øyrane Torg og småbåthavnen. Enda en småbåthavn ligger litt lenger ute ved Festtangen.

Her er tre bademuligheter, Kalvetrevik (Hegglandsviken/Heggen) på østsiden i retning Garnes, Holmen på vestsiden (parkeringavgift) mot Ytre Arna, og Garnestonæ (Tonæ) ytterst mot Sørfjorden på Garnes. 

## Eksterne lenker
* Arna Sportsfiskarlag 
* Heggen (Kalvtrevik) 
* Holmen 
* Tonæ (Garnes) 
* Arna info
Pelle Politibil

**Pelle Politibil** er en norsk fantasifigur fra flere filmer, tv-serier og bøker for barn. Han blir framstilt som en snakkende, svart og hvit 1973 Volkswagen 1300 med «øyne» på frontlyktene. Figuren ble opprinnelig skapt av politimannen Åge Magnussen i Bodø i 1984, som et ledd i trafikksikkerhetsarbeidet for barn.  

## Bruk av figuren i ulike formater
Pelle Politibil hadde sin første opptreden i «Barnetimen for de minste» på NRK radio i 1986. Etter tre sesonger på radio og to bokutgivelser, debuterte Pelle Politibil i 1993 med egen fjernsynsserie. Pelle Politibil har også turnert landet rundt med egen forestilling – sett av mer enn  barn og voksne. Bilen fra TV-serien har seinere blitt brukt i trafikkinformasjon for barnehagebarn, særlig i Vestfold. I 2002 kom kinofilmen med figuren. Det har også blitt laget et Gullstikka-nominert spill, leketøy og andre kommersielle spin off-produkter med figuren.  

Sangen om Pelle Politibil, *Pelle-sangen*, ble framført av Lennart Mårli og Steinar Toftesund. Den ble en populær kjenningsmelodi for serien.

## Film og TV-produksjoner
* *[[Pelle Politibil (TV-serie)|Pelle Politibil]]* (TV-serie fra 1993)
* *Pelle Politibil* (film fra 2002)
* *[[Pelle Politibil går i vannet]]* (film fra 2010)
**[[Pelle Politibil på sporet]]* (film fra 2013)

## Referanser
FLOPS

I databehandling er **floating point operations per second** (**FLOPS**, **flops** eller **flop/s**) (norsk: flyttallsoperasjoner per sekund)  en måleenhet for ytelse i datamaskiner, som er nyttig i vitenskapelige beregninger som krever flyttalls-beregninger. For slike tilfeller er det et mer nøyaktig mål enn instruksjoner per sekund.

## Flyttalls-aritmetikk
Flyttalls-aritmetikk er nødvendig for svært store eller svært små reelle tall, eller beregninger som krever en stor dynamisk rekkevidde. Flyttalls-representasjon er likt som vitenskapelig notasjon, bortsett fra at alt er representert i totallsystemet i stedet for titallsystemet.

### Beregningsorientert ytelse
FLOPS og MIPS er måleenheter for ytelse av en datamaskin. Flyttalls-operasjoner er vanligvis brukt i for eksempel vitenskapelig beregningsorientert forskning. Enheten MIPS måler ytelsen til å utføre heltalls-operasjoner hos datamaskinen. Eksempler på heltall-operasjoner inkluderer databevegelse (A til B) eller verditesting (Hvis A = B, og C).

FLOPS på et HPC-system kan beregnes ved hjelp av denne ligningen:

\text{FLOPS} = \text{racks} \times \frac{\text{noder}}{\text{rack}} \times \frac{\text{socketer}}{\text{node}} \times \frac{\text{kjerner}}{\text{socket}} \times \frac{\text{sykluser}}{ \text{sekund}} \times \frac{\text{FLOPs}}{\text{syklus}}.

Dette kan forenkles til det mest vanlige tilfellet: en datamaskin som har nøyaktig 1 CPU:

\text{FLOPS} = \text{kjerner} \times \frac{\text{sykluser}}{ \text{sekund}} \times \frac{\text{FLOPs}}{\text{syklus}}.

FLOPS kan bli målt i ulike grader av presisjon, for eksempel TOP500-listen over superdatamaskiner rangerer datamaskiner ved 64-biters (dobbelpresisjons flyttalls-format)- operasjoner per sekund, forkortet til *FP64*. Lignende målinger er tilgjengelig for 32-bit (*FP32*) og 16-bit] (*FP16*) operasjoner.

## FLOPS per syklus for forskjellige prosessorer

## Se også

* TOP500

## Referanser
Tankfly

**Tankfly** er et fly med store interne tanker med drivstoff som kan gjennomføre lufttanking, det vil si overføring av drivstoff i luften.

Vanligvis er denne typen fly brukt av flere lands luftforsvar for å gi drivstoffstøtte til andre fly med mindre rekkevidde. Disse flyene er som oftest ombygde transportfly.

Det amerikanske luftforsvaret bruker hovedsakelig KC-135 Stratotanker og KC-10 Extender, begge fra Boeing. Northrop Grumman KC-45 er under utvikling og skal erstatte flåten av KC-135 og KC-10.

Et unntak fra regelen om å bruke konverterte transportfly finnes i De forente staters marine som bruker jagerflyet F/A-18E/F Super Hornet som kan operere fra hangarskip. Det russiske luftforsvaret bruker for øvrig Il-78 Midas og en modifisert Tu-16 Badger.
Indre Arna

**Indre Arna** er et tettsted som over tid er utviklet til senter i bydelen Arna. Her ligger Arna stasjon mellom Ulrikstunnelen og Arnanipa (tunnel) på Bergensbanen og litt høyere oppe ligger Arna gamle stasjon på  Gamle Vossebanen og  Ådnatun museum. 

Bussterminalen, Arna kirke samt handlesenteret Øyrane Torg ligger i bunnen av Arnavågen. Der ligger og småbåthavnen og utløpet for Storelva/Arnaelva. 

Badeplasser er Kalvtrevik, Hegglandsviken badeplass på østsiden av Arnavågen, og Holmen badeplass på vestsiden.

Bebyggelsen i Indre Arna ligger i all hovedsak på østsiden av Arnadalen. Bydelssenteret i Arna ligger på Øyrane Torg.

## Kommunikasjon
*Bergensbanen (Arna stasjon)
*Bussterminalen ved Øyrane Torg
* passerer Indre Arna,  til  og  til .

## Kultur og skole

Fil:Arna yrkesskule.JPG|Arna vidaregåande skule 
Fil:Indre_Arna_skule.JPG|Indre Arna skule 
Fil:Ådnabu II.JPG|Ådnatun museum, Skolehuset  


Fil:Arna_kirke.JPG|Arna kirke 
Fil:Arna gamle stasjon.JPG|Arna gamle stasjon for veteranjernbanen på Vossabanen 


## Idrett
*Arna Idrettspark

## Eksterne lenker
* Indre Arna info 
* Arna Motorbåtlag
* Øyrane Torg
* Kalvetrevik (Heggen) badeplass 
* Holmen badeplass 
* Arna Sportsfiskarlag
Kristian Skogsrud

**Kristian Skogsrud** (født 1985) er en norsk tidligere fotballspiller. Han spilte frem til 2015 for Ottestad. Han spilte tidligere for Ham-Kam, og var i løpet av sin tid i klubben utleid til Oslo Øst høsten 2003, og til Eidsvold Turn i 2004 og 2005. Etter dette hadde han et toårig opphold hos Eidsvold Turn etter han forlot Hamarkameratene. Av landskamper har han syv for G17, og fire kamper for G18-landslaget.

## Referanser


## Eksterne lenker
* 
* Spillerbiografien til Kristian Skogsrud på hamkam.no
Garnes

**Garnes** er et boligområde og er skolesentrum i Arna. Garnes ligger langs fylkesvei 276.

Badeplass på Garnestonæ (Tonæ) ytterst der Arnavågen går sammen med Sørfjorden. På Garnes ligger det også et gartneri.

Gamle Vossebanen, veteranjernbane, går fra Garnes stasjon.

Det finnes også et sted i Møre og Romsdal som heter Garnes. Det ligger i Ulstein Kommune ved tettstedet og bygda Haddal.

## Barne- og ungdomsskoler
*Garnes barneskule
*Garnes ungdomsskule

## Videregående skoler
*Arna vidaregåande skule på grensen mellom Garnes og Indre Arna
*Garnes vidaregåande skule

## Se også
* Garnes folkehøyskole

## Eksterne lenker
* Vossabanens hjemmeside
* Tonæ (Garnes)
FC København

**FC København** (**FCK**) er en dansk fotballklubb fra København. Klubben ble stiftet 1. juli 1992 som en sammenslåing av Kjøbenhavns Boldklub og B 1903. Klubben har treningsfasiliteter på KBs baner i Frederiksberg og spiller sine hjemmekamper i Danmarks nasjonalarena Parken på Østerbro i København.

FCK er børsnotert som firmaet Parken Sport & Entertainment AS. Klubben eier også Driftselskapet Idrætsparken AS, som står for utleie av Parken til landslagskamper og andre arrangementer.

FCK Håndbold er også en del av klubben.

## Spillerstall
Oppdatert 9. mars 2024.
 

### Utlånte spillere

## Meritter
**[[Danmarksmesterskapet i fotball|Danmarksmesterskapet]]**
* Vinner (16): 1993, 2001, 2003, 2004, 2006, 2007, 2009, 2010, 2011, 2013, 2016, 2017, 2019, 2022, 2023, 2025
* Sølv (6): 1994, 2002, 2005, 2012, 2014, 2015
* Bronse (2): 1998, 2008
**[[Landspokalturneringen]]**
* Vinner (9): 1995, 1997, 2004, 2009, 2012, 2015, 2016, 2017, 2023
* Sølv (4): 1998, 2002, 2007, 2014
**[[Royal League]]**
* Vinner (2): 2005, 2006
* Sølv (1): 2007
** *Klubben kvalifiserte seg for [[Mesterligaen i fotball for menn|Mesterligaen]] for første gang i [[Mesterligaen 2006/2007|2006]]*

## Referanser


## Eksterne lenker
* FC København – offisiell side
Lou Rawls

**Louis Allen Rawls** (født 1. desember 1933, død 6. januar 2006) var en amerikansk soul-, jazz- og bluessanger. I løpet av sin karriere spilte han inn over 70 plater, og spilte i filmer, fjernsynsprogrammer og gav stemmen til flere tegnefilmer.

Lou Rawls var blant annet kjent som vokalist i gruppa Pilgrim Travelers, som også fostret soulsageren og legenden Sam Cooke. Han har fått en stjerne på Hollywood Walk of Fame.

## Referanser


## Eksterne lenker
* 
* 
*
Pål Ekeberg Schjerve

**Pål Ekeberg Schjerve** (født 1985) er en norsk tidligere fotballspiller med eliteseriekamper for Ham-Kam. Han spilte midtstopper og er bror av Dyre Ekeberg Schjerve. Han spilte for Tangen og Ottestad som yngre før han meldte overgang til Hamarkameratene i 2002. 

Schjerve var plaget av skader, og fikk ødelagt siste halvdel av 2002-sesongen og 2003-sesongen på grunn av to benbrudd. I 2004 var han på utlån til Eidsvold Turn, og spilte så godt at han ble tatt ut på U19-landslaget, hvor han fikk totalt fire kamper. Etter sesongen ble han hentet tilbake til Hamar-klubben, men korsbåndet røk i februar 2005, og han fikk bare noen kamper for Ham-Kams andrelag på slutten av sesongen.

Schjerve debuterte i Tippeligaen den 7. august 2006 mot Fredrikstad. Etter 2007-sesongen meldte han overgang til Nybergsund. Schjerve returnerte til Hamarkameratene den 10. november 2009 sammen med klubbkameratene Hai Lam og Lars Eirik Bredvold.

Etter å ha slitt med skader i 2011-sesongen la han opp som aktiv fotballspiller etter sesongslutt. Schjerve har senere spilt for  og Domkirkeodden i lavere divisjoner.

## Referanser


## Eksterne lenker
* 
* NIFS.no – Schjerves spillerprofil hos Norsk & Internasjonal Fotballstatistikk
* Spillerbiografien til Pål Ekeberg Schjerve på hamkam.no
Tundrahumle

**Tundrahumle** (*Bombus hyperboreus*) er en våre store alpine humlearter. Størrelsen er en klar fordel under de harde klimatiske forholdene som kan råde i høyfjellet. Hos denne humlearten er det så godt som ikke kjent funn av arbeidere i Skandinavia, og man tror at denne humlearten i hovedsak lever som en gjøkhumle. Et eksemplar av arbeider ble observert på Oppdal sommeren 2014, 100 år etter forrige observasjon i Nord-Europa. Det er ellers rapportert funn av arbeidere fra andre deler av verden. Biologien til tundrahumla er forholdsvis dårlig kjent i forhold til de fleste andre norske artene. 

## Kjennetegn
Tundrahumle har to orangegule bånd på brystet og de første leddene på har et bredt orangegult bånd. Bakkroppsspissen er svarthåret. Kjempehumla er også kjent for å være mer sky enn de andre humlene, og den kan være vanskelig å fange. Den flyr raskt vekk når den blir forstyrret.  

## Størrelse
Tundrahumle er den største av alle skandinaviske humlearter. Målene kan variere, og særlig lengden er unøyaktig da bakkroppen kan trekkes sammen eller strekkes ut.

Radialcellen: 5,53 mm (5,20-5,85 mm)

## Bolet
Det er ikke gjort kjente funn av tundrahumlebol, men man har funnet bol av andre humlearter hvor en tundrahumledronning har tatt over bolet. Dermed har tundrahumledronninga fått hjelp av de arbeiderne i det okkuperte bolet til å hjelpe seg til å få fram egne dronninger og hanner. Det er funnet flere tilfeller hvor tundrahumle har tatt over bol til polarhumle *Bombus arcticus* Kirby, men det er også funnet tundrahumledronning i bol av lynghumle *Bombus jonellus* (Kirby).

## Utbredelse
Høyfjellet over hele Norge. Mange funn er gjort på Hardangervidda, især rundt Finse.

## Referanser




## Eksterne lenker
*
The Actors

***The Actors*** er en irsk krimkomedie fra 2003, regissert av Conor McPherson, og med Michael Caine og Dylan Moran i hovedrollene.

Filmen handler om O'Malley, en gammel skuespiller som klekker ut en plan der han skal lure mafiasjefen Barreller for gammel gjeld han skylder en annen kriminell. Sammen med Tom, en av sine mindre vellykkede kollegaer fra teateret, setter de ut i livet et skuespill der de gir seg ut for å være pengeinnkreverene til hun som har lånt ut pengene. Problemene startet når de virkelige pengeinnkreverene dukker opp, og Tom faller for Barrellers datter.

## Roller

* Michael Caine – O'Malley	
* Dylan Moran – Tom	
* Michael Gambon – Barreller	
* Lena Headey – Dolores	
* Miranda Richardson – Mrs. Magnani	
* Michael McElhatton – Jock	
* Aisling O'Sullivan – Rita	
* Ben Miller – Clive	
* Abigail Iversen – Mary

## Referanser


## Eksterne lenker
*
Meiji

Ordet **meiji** eller **mēji** er japansk og betegner

*Et valgspråk – **meiji** (明 治 ) eller betyr 'opplyst styre' – men er også æranavnet til den første moderne japanske keiser Mutsuhito

*Den politiske omveltningen som skjedde i 1868 og som innebar begynnelsen på en ny styreform i Japan: (Meijirestaurasjonen).

*En epoke i Japans historie fra 1868 til 1912: (Meijiperioden).

*Den forfatningen som ble innført i Japan i 1890: (Meiji-forfatningen).

*En park i Tōkyō: (Meiji-parken).

*En helligdom i Meiji-parken: (Meiji-helligdommen).

*Et universitet i Tōkyō. (Meiji-universitetet).

*Et japansk firma som lager melkeprodukter
Polarhumle

**Polarhumle** (*Bombus pyrrhopygus* Friese, 1902, tidligere *Bombus arcticus* Kirby (= *Bombus polaris* Curtis) ) er en humleart 
## Kjennetegn
Polarhumla har sort bryst. De første leddene på bakkroppen er sorte, mens resten av bakkroppen er rustrød, ofte mot det rosa. 

## Størrelse
Det er en stor humle. Målene kan variere, og særlig lengden er unøyaktig da bakkroppen kan trekkes sammen eller strekkes ut. Radial cellen er 4,64 mm (4,25-4,90 mm)

## Bolet
Bolene er heller små eller av middels størrelse og er funnet både over og under jorden. Humlen er en pocket-maker. Vi har ikke mange kjente bolfunn i Norge.

## Utbredelse
Har tilnærmet samme utbredelse som stor fjellhumle. Den påtreffes i fjellstrøkene i Sør-Norge, men lenger nordover i Nord-Norge krabber den ned til kysten og helt ut på øyene i skjærgården.

## Referanser


## Litteratur
* Løken, Astrid. 1985. *Humler, tabeller til norske arter* (nøkkel for å bestemme arter). Norsk entomologisk forening. (Norske Insekttabeller; 9). 39 sider.

## Eksterne lenker
* 
* Norske Insekttabeller; 9 Løken, Astrid. 1985. *Humler, tabeller til norske arter* (nøkkel for å bestemme arter). Norsk entomologisk forening. (Norske Insekttabeller; 9). 39 sider.
* Bombus polaris hos itis.gov 
* Bombus bumbelbees of the world hos Natural History Museum
Radialcelle

**Radialcellen** er en stor celle på humlevingen som brukes til å beskrive størrelsen på humler da dette er et mål som er lett å måle og har vist seg å være et pålitelig mål for humlenes størrelse. Man kan bruke en lupe med måleokular, eller et godt skyvelær til å måle lengden.Imidlertid er den lengden som er brukt Radiallengden **Ra.L.**, lengden fra starten av radialcellen til en liten vene eller tverribbe i overkant av den første cubitalcellen CU1 på figuren.
Fordi humlekroppen har mange ledd, som kan strekkes og bøyes, kan humlenes lengde variere etter hvor mye bakkroppen er strekt ut eller trukket sammen, og hodets posisjon. Her er det lett å bomme med 4-5 millimeter eller mer. Radialcellen derimot har konstant lengde i hele humlens voksne liv. **Ra.L.** har klare avgrensninger, og er således lett å måle svært nøyaktig og gir en klar indikasjon på humlens størrelse. 
## Se også
*Humler
William Christopher

**William Christopher** (født 30. oktober 1932 i Evanston i Illinois, død 31. desember 2016 i Pasadena i USA) var en amerikansk skuespiller, best kjent for sin rolle som fader Mulcahy i TV-serien *[[M*A*S*H (TV-serie)|M*A*S*H]]* og i spin-off-serien *[[AfterMASH]]*, og som menig Lester Hummel i *[[Gomer Pyle, U.S.M.C.]]*

## Utdanning
Etter New Trier High School i Winnetka, Illinois fortsatte han på Wesleyan University i Middletown, Connecticut i 1954. Han ble uteksaminert i drama og drev også med fekting, fotball, synging og opptrådte på ulikt vis.

## Karriere
Etter en rekke ulike roller avanserte Christopher til roller i flere off-Broadway, som for eksempel *The Hostage* på One Sheridan Square. Debuten på Broadway var *[[Beyond the Fringe]]*. Christopher forlot scenen i New York til fordel for TV-produksjoner i Hollywood, der han hadde roller i *[[The Andy Griffith Show]]*, *[[Death Valley Days]]*, *[[The Patti Duke Show]]* og *[[The Men from Shiloh]]*. Han hadde også roller i *[[Gomer Pyle, U.S.M.C.]]*, *[[That Girl]]* og *[[Hogan's Heroes]]*.

I 1972 erstattet Christopher skuespilleren George Morgan i rollen som fader Mulcahy i *M*A*S*H*. Morgan deltok kun i pilotepisoden. Da serien var over deltok Christopher i fortsettelsesserien *AfterMASH* som fulgte tre av figurene fra *M*A*S*H* i tiden etter Koreakrigen. Serien ble kansellert etter to sesonger.

Etter *M*A*S*H* hadde Christopher gjesteopptredener i flere TV-program og serier, blant annet *[[Mad About You]]* i 1998 og *[[Murder, She Wrote]]*. Christopher fortsatte å jobbe innenfor teater, inkludert en teaterturne i USA midt på 90-tallet med Jamie Farr der han spilte Neil Simons *[[The Odd Couple]]*.

Christopher har også hatt filmroller, så som i *[[The Fortune Cookie]]*, *[[The Private Navy of Sgt. O'Farrell]]*, *[[The Shakiest Gun in the West]]*, *[[With Six You Get Egg Roll]]* og *[[Hearts of the West]]*. Innenfor TV har han blant annet vært innom *[[The Movie Maker]]*, *[[The Perils of Pauline]]* og *[[For the Love of It]]*.

## Privat
Han møtte sin kone, Barbara O'Connor, på en blind date. De giftet seg i 1957 og adopterte to sønner, John og Ned. Christopher brukte mye av sin tid med organisasjonen National Autistic Society fordi sønnen Ned er autist. I 1989 skrev han og hans kone boka *[[Mixed Blessings]]* som handler om erfaringene med å ha et barn med autisme.

Christopher ble diagnostisert med krefttypen småcellet karsinom i 2015. Han døde i sitt hjem 31. desember 2016, på dagen ett år etter *M*A*S*H*-kollega Wayne Rogers.

## Bibliografi
* 

## Referanser


## Eksterne lenker
* 
*  Biography for William Christopher – Biografi på Turner Classic Movies sitt nettsted
British Airways

**British Airways** er Storbritannias største flyselskap, og et av de største i Europa. Det er det flyselskapet som har flest flyvninger mellom det europeiske og amerikanske kontinent.

British Airways opererer også flygninger i Norge, med ruter fra Oslo lufthavn, Gardermoen til London Heathrow lufthavn.

## Historie
British Airways ble dannet i 1935 etter en fusjon av tre mindre flyselskaper. I 1939 ble det nasjonalisert sammen med et annet britisk flyselskap, «Imperial Airways», under navnet «British Overseas Airways Corporation (BOAC)». Det sto som navnet antyder, kun for flyvninger til oversjøiske destinasjoner.

British European Airways (BEA) stod for trafikken innenlands og i Europa. De to selskaper ble ikke slått sammen før 1972, og ble da gitt navnet British Airways. Det ble privatisert i 1987

## Flåte
Pr 29. september 2017 har British Airways følgende flyflåte:

### Historisk flåte

## Overlydsflyet Concorde

I 1976 tok  British Airways og Air France som de to første og eneste selskaper i bruk overlydsflyet Concorde. Flyene var i bruk til 23. oktober 2003. De ble tatt ut av bruk fordi vedlikeholdskostnadene ble for store til at selskapene av bare prestisjehensyn kunne forsvare driften.

## Ulykker

British Airways Flight 5390 mistet kontrollen da en av frontrutene falt av og piloten ble sugd ut. Annenpiloten klarte å nødlande og ingen ble skadet. Pilotene slapp unna med lettere skader.

British Airways Flight 9, også kalt Jakartaulykken, var en nestenulykke 24. juni 1982 nær Jakarta. En Boeing 747 fra British Airways fløy inn i en askesky og alle fire motorene stoppet. Men ved å fly lavere klarte piloten å blåse asken ut av motorene. Askeskyen kom fra et utbrudd av vulkanen Galunggung. Hendelsen er i ettertid gjenskapt i National Geographics TV-dokumentar Flyhavari-kommisjonen

Den 17. januar 2008 krasjlandet British Airways Flight 38 rett før rullebanen på London Heathrow lufthavn. Ingen av de 152 personene om bord på flyet omkom, men 47 pådro seg skader, én av dem alvorlig. Flyet av typen Boeing 777-200ER ble totalskadet og måtte avskrives. Det var første fly av sin sort som gikk tapt. *Flyhavarikommisjonen* på National Geographic tok for seg ulykken i en episode kalt *The Heathrow Enigma*.

## Setefordeling og kjønn

I mars 2001 ble det kjent at British Airways praktiserte et regelverk som forbød voksne mannlige passasjerer å sitte ved siden av mindreårige passasjerer, også når barnas foreldre var til stede under flyreisen. Dette førte til anklager om diskriminering.
I januar 2010 gikk forretningsmannen Mirko Fischer fra Luxembourg til sak mot flyselskapet. Den 24. juni 2010 fikk han rettens medhold i sitt krav om erstatning fra British Airways, som deretter innførte en ny og annerledes praksis.

## Referanser


## Eksterne lenker
* 
* Historie – nøkkeltall – flåte
David Ogden Stiers

**David Allen Ogden Stiers** (født 31. oktober 1942 i Peoria i Illinois i USA, død 3. mars 2018 i Newport i Oregon) var en amerikansk skuespiller og musiker, kjent for sin rolle som Charles Winchester i *[[M*A*S*H (TV-serie)|M*A*S*H]]*.

## Liv og virke
### Bakgrunn
David Ogden Stiers var sønn av Margaret Elizabeth (født Ogden) og Kenneth Truman Stiers. Ved Urbana High School var han klassekamerat med Roger Ebert. Stiers flyttet til Eugene i Oregon, fullførte North Eugene High School og begynte ved University of Oregon.

### Karriere
Stiers flyttet til San Francisco, der han var skuespiller ved California Shakespeare Theater, San Francisco Actors Workshop og improvisasjonsgruppen The Committee, med Rob Reiner, Howard Hesseman og Peter Bonerz. I California arbeidet han i syv år for Santa Clara Shakespeare Festival.

Stiers flyttet senere til New York hvor han ble medlem av John Housemans skuespillerstab.

Stiers ble med i *[[M*A*S*H (TV-serie)|M*A*S*H]]* i 1977. Hans rollefigur var ingen erstatter for Larry Linvilles rollefigur Frank Burns, snarere en helt annen type frustrasjon for Hawkeye Pierce og B.J. Hunnicutt. Han var med i *M*A*S*H* helt til serien gikk av lufta.

Senere lånte Stiers stemme til blant annet mange Disney-figurer, blant dem Cogsworth i *[[Skjønnheten og udyret (1991)|Skjønnheten og udyret]]* (1991), en dobbeltrolle som Sir John Ratcliffe og hans lakei Wiggins i *[[Pocahontas (film)|Pocahontas]]*, som erkediakonen i *[[Ringeren i Notre Dame]]* (1996) og som Jumba Jookiba i *[[Lilo og Stitch (film fra 2002)|Lilo og Stitch]]* (2002). Han spilte kongressmann i *[[North and South]]* sammen med Patrick Swayze.

I 1999 var han med i den kortvarige *[[Love and Money]]* som Nicholas Conklin, en mangemilliardær med en personlighet som var svært lik den Stiers gav major Winchester.

Han hadde også en gjesterolle i *[[Pizzagjengen]]* som Mr. Bauers, en noe sinnsforstyrret mann som stadig fortalte historier fra kjente filmer som om han selv hadde opplevd dem. I tillegg til dette hadde han også en gjesterolle i *[[Frasier]]* der han spilte en homofil venn av Frasiers mor.

I 2001 gav han stemme til Kamaji i den engelskspråklige versjonen av Hayao Miyazakis film *[[Chihiro og heksene]]*, og i 2005 gav han stemme til «Nicky Flippers» i den engelskspråklige versjonen av *[[Sannheten om Rødhette]]*.

Han kommenterte også naturprogrammer, blant annet på PBS.

I likhet med mange av *M*A*S*H*-stjernene hadde også Stiers mange gjesteroller i blant annet *[[Star Trek: The Next Generation]]* (episoden «Half a Life»), *[[Matlock (TV-serie)|Matlock]]* (episoden «The Ambassador») og i en episode av *[[ALF (TV-serie)|ALF]]*. I 2002 var han medlem av staben til serien *[[The Dead Zone (TV)|The Dead Zone]]* som presten Reverend (prest / menighetsforstander) *Eugene "Gene" Purdy*.

Han var også profesjonell musiker, og hadde mange gjesteroller som musiker og dirigent.

Han ble kreditert på flere måter, blant annet *David Stiers*, *David Odgen Stires* og *David Ogden Steers*.

## Referanser


## Eksterne lenker
* 
* 
*
Larry Linville

**Lawrence Lavon Linville** (1939–2000) var en amerikansk skuespiller, kjent for sin rolle som den arrogante og obsternasige major Frank Burns i TV-serien *[[M*A*S*H (TV-serie)|M*A*S*H]]*. 

I sterk kontrast til den egoistiske og gjerrige Frank, var Linville selv en av de best likte skuespillerne blant sine kolleger. Han signerte opprinnelig på en femårskontrakt, og ble tilbudt en to års fornyelse, men han avviste tilbudet. Linville var blitt lei av å spille den stadig samme negative rollen, særlig ettersom Franks kjæreste Hot Lips Houlihan, spilt av Loretta Swit, hadde brutt med ham. Selv på Hot Lips' verste viste hun mer medmenneskelighet enn Frank. 

Linville var gift fire ganger, med henholdsvis Vana Tribbey, Kate Geer, Melissa Gallant og Deborah Guydon. Han fikk ett barn, Kelly Linville (født 1970). 

Larry Linville spilte i tilsammen 28 filmer og TV-serier. Han hadde også mange gjesteroller, blant annet i *[[Murder, She Wrote]]*, *[[Fantasy Island]]*, *[[The Love Boat]]* og *[[Mannix]]*. Han hadde også en rolle i **. I TV-filmen The Night Stalker spilte han lege. Etter *M*A*S*H* spilte han *Crazy General*, sammen med Edward Winter i TV-serien *Misfits*. 

Linville døde av lungebetennelse i New York etter komplikasjoner fra en kreftoperasjon i en alder av 60.

## Referanser


## Eksterne lenker
* 
* Larry Linville Timeline
Loretta Swit

**Loretta Swit** (1937–2025) var en amerikansk skuespiller, mest kjent fra rollen som major Margaret «Hot Lips» Houlihan i komiserien *[[M*A*S*H (TV-serie)|M*A*S*H]]*.

Swit medvirket i 11 filmer og 58 TV-produksjoner i løpet av karrieren. Hun spilte også i en rekke teateroppsetninger, deriblant på Broadway.

Hun startet skuespillerkarrieren på teaterscenen og debuterte off-Broadway i Ibsen-stykket *[[En folkefiende]]* i 1961.

Hun kom til Hollywood i 1970 og hadde i starten gjesteroller i TV-serier som blant annet *[[Gunsmoke]]*, *[[Hawaii Five-O (1968–1980)|Hawaii-Five O]]* og *[[Mannix]]*. Hun fikk sitt store gjennombrudd i 1972 da hun fikk rollen som «Hot Lips» i TV-serien *M*A*S*H*. Hun medvirket i alle 11 sesongene av serien og var, sammen med Alan Alda, den eneste som var med fra første- til siste episode. Hun mottok to Emmy-priser for rollen.    

I 1981 spilte hun rollen som Cagney i pilotepisoden til detektivserien *[[Cagney & Lacey]]*. Hun måtte imidlertid takke nei til å spille rollen i serien fordi produsentene i *M*A*S*H* nektet å løse henne fra kontrakten hun hadde. Hun hadde utover dette gjesteroller i serier som blant annet *[[Kjærlighetsskipet|The Love Boat]]* (5 episoder, 1977–1978, 1984), *[[The Muppet Show]]* (1980), *[[Jessica Fletcher|Murder, She Wrote]]* (1994) og ** (1998), som var hennes siste TV-rolle.  

Swit befattet seg mest med tv og teater, men hun hadde også noen større roller i en del mindre suksessfulle filmer.    

Loretta var datter av polske innvandrere og giftet seg med Dennis Holahan i 1983 til et ekteskap som varte til 1995. Hun var den første fra M*A*S*H-skuespillerne som besøkte Sør-Korea, noe som skjedde i forbindelse med arbeidet på dokumentarfilmen *Korea, the Forgotten War*.

## Filmografi
### Filmroller
* 1972: *[[Stand Up and Be Counted]]* (spillefilm)
* 1974: *[[Freebie and the Bean]]* (spillefilm)
* 1975: *[[Race with the Devil]]* (spillefilm)
* 1981: *[[S.O.B.]]* (spillefilm)
* 1983: *[[The Best Christmas Pageant Ever (TV-film)|The Best Christmas Pageant Ever]]* (spillefilm)
* 1985: *[[Beer (film)|Beer]]* (spillefilm)
* 1986: *[[Whoops Apocalypse (film)|Whoops Apocalypse]]* (spillefilm)
* 1992: *[[A Killer Among Friends]]* (spillefilm)
* 1996: *[[Forest Warrior]]* (spillefilm)
* 1998: *[[Beach Movie]]* (spillefilm)

### TV-roller

## Referanser


## Eksterne lenker
* 
*
Harry Morgan

**Harry Morgan** (født **Harry Bratsberg** 10. april 1915 i Detroit i Michigan, død 7. desember 2011 i Brentwood i Los Angeles i California) var en amerikansk skuespiller med svenske og norske aner. Han er kjent for sin rolle som leirkommandant oberst Sherman T. Potter i TV-serien *[[M*A*S*H (TV-serie)|M*A*S*H]]*.

## Liv og virke
### Bakgrunn
Harry Bratsberg var sønn av den svenskættede Hannah og den norskættede Henry Bratsberg, Han hadde sin oppvekst i Muskegon i Michigan, der han tok eksamen fra *[[Muskegon High School]]* i 1933. Han tok senere sikte på en juridisk utdannelse, men under studiene på University of Chicago begynte han å spille i interne  teaterforestillinger der i 1935.

### Skuespiller
Harry Morgan debuterte med dette navnet i filmen *[[To the Shores of Tripoli]]* (1942). Senere brukte han Henry «Harry» Morgan og til slutt Harry Morgan for å ikke bli forvekslet med komikeren Henry Morgan.

Morgan hadde roller i filmer som *[[Dragonwyck]]* (1946), *[[The Glenn Miller Story]]* (1953), *[[Inherit the Wind]]* (1960), *[[Vi vant Vesten]]* (1962), *[[Frankie and Johnny]]* (1966) og *[[Support Your Local Sheriff]]* (1969). Blant TV-rollene var Pete i *[[Pete and Gladys]]* (1960–1962), politibetjent Bill Gannon, Joe Fridays partner i *[[Dragnet (serie)|Dragnet]]* (1967–1970).

Morgan spilte en liten rolle i *[[mash|M*A*S*H]]* allerede i tredje sesong, i episoden «The General Flipped at Dawn» som en halvsprø general som vil flytte M*A*S*H-enheten nærmere fronten. Fra og med fjerde sesong spilte Morgan rollen som leirkommandant oberst Sherman T. Potter og erstattet McLean Stevenson som hadde forlatt serien. Potter var en karrieremilitær og ble en svært godt likt oberst og nærmest som en far for enheten 4077. Han fikk i 1980 en Emmy for sin rolle i *[[MASH|M*A*S*H]]*. Morgan fortsatte i rollen som Potter i den kortlivede spin-off serien *[[AfterMASH]]*.

I 1987 spilte Morgan på nytt rollen som Bill Gannon i filmen *[[Dragnet (film)|Dragnet]]* en komedie skrevet av Dan Aykroyd som også spilte sammen med blant annet Tom Hanks og Christopher Plummer.

Morgan lånte stemmen til en episode av *[[The Simpsons]]*. Han regisserte også flere TV-serier, inklusive to episoder av *[[The Alfred Hitchcock Hour]]* og ni episoder av *M*A*S*H*.

Morgan var gift to ganger, først med Eileen Detchon fra 1940 til hun døde i 1985, og fra 1998 med Barbara Bushman Quine. Han fikk fire sønner med sin første kone, Christopher, Charles, Paul og Daniel (som døde 1989).

## Filmografi (utvalg)
* 1943 – *[[Dommer Lynsj]]*

## Referanser


## Eksterne lenker
*
Wayne Rogers

**William Wayne McMillan Rogers III** (født 7. april 1933 i Birmingham i Alabama, død 31. desember 2015 i Los Angeles) var en amerikansk skuespiller, best kjent for sin rolle som legen Trapper John McIntyre i TV-serien *[[M*A*S*H (TV-serie)|M*A*S*H]]*. Han etterfulgte Elliott Gould, som også spilte Trapper John i filmen *[[M*A*S*H (film)|M*A*S*H]]*, og ble selv etterfulgt av Pernell Roberts i spin-offen fra *M*A*S*H*, *[[Trapper John, M.D.]]* (Roberts var mest kjent for sin rolle som en av brødrene i western-serien Bonanza.)

## Liv og virke
### Bakgrunn
Wayne Rogers gikk på Webb School i Bell Buckle i Bedford County i Tennessee, og fortsatte studier til universitetseksamen i historie i 1954 ved universitetet i Princeton i New Jersey. Deretter var han soldat i United States Navy og arbeidet i 1960-årene i New York som kelner og dørvakt, før han bestemte seg for å prøve seg som skuespiller. Denne beslutningen var influert av vennen Peter Falk, som han den gang delte leilighet med.

### Filmkarriere
Rogers spilte i både TV og film, deriblant TV-seriene *[[The F.B.I.]]*, *[[Gunsmoke]]* og *[[Gomer Pyle, U.S.M.C.]]*. Han hadde fem gjesteroller i *[[Murder, She Wrote]]* og jobbet også som produsent, manusforfatter og regissør. Han fikk en stjerne på Hollywood Walk of Fame.

### M*A*S*H
Rogers trodde først han skulle gjennom audition for rollen som «Hawkeye» Pierce, men etter at han mente at rollen ble for kynisk, ba han om å bli testet for rollen som Trapper John. Han ble først fortalt at Trapper og Hawkeye ville være likeverdige hovedroller, men dette endret seg da rollen som Hawkeye til slutt ble besatt av Alan Alda som hadde hatt en langt mer vellykket skuespillerkarriere enn Rogers.

Selv om de to likte hverandre, mislikte Rogers hvordan manusforfatterne stadig gav Aldas karakter alle fordeler, både humoristiske og dramatiske. Det første tegnet på dette var da Hawkeye ble utpekt til sjefskirurg, selv om dette var Trappers rolle i filmen og romanen.

Etter tre sesonger bestemte Rogers seg for å forlate M*A*S*H fordi han følte seg mer som en sidefigur enn som en hovedrolle. Han mislikte også at kontrakten hans inneholdt en klausul om at han kunne sparkes om han gjorde noe produsentene mislikte. Han ble stevnet for kontraktsbrudd, men saken ble avvist fordi det viste seg at han ikke hadde signert noen kontrakt i hele tatt, nettopp på grunn av klausulen.

I ettertid erkjente Rogers at han angret på å ha forlatt M*A*S*H med tanke på hvor lenge serien gikk:«If I had known it would run that long eleven seasons, I probably would have kept my mouth shut and stayed put.» (Hvis jeg hadde visst at den ville gå over elleve sesonger, så ville jeg trolig ha holdt munn og blitt værende).Etter skuespillerkarrieren etablerte Rogers seg som investor.

Rogers døde nyttårsaften 2015 som følge av komplikasjoner etter en lungebetennelse.

## Referanser


## Eksterne lenker
* Wayne Rogers – Kort kronologisk oversikt over Wayne Rogers liv på engelsk
*
Channel 4

**Channel 4** er en britisk TV-kringkaster. Kanalen ble opprettet etter en avgjørelse fra Det britiske parlamentet som et supplement til de allerede eksisterende kanalene. Kanalen startet sine sendinger 2. november 1982, to år etter at avgjørelsen ble tatt. Kanalen skulle drives av et styre oppnevnt av Office of Communications i samarbeid med Ministry for Culture, Media and Sport. På samme måte som BBC, må den også fungere som allmennkringkaster ved å sende publikumsinformasjon og drive skolefjernsyn. Kanalen blir sendt i England, Skottland og Nord-Irland. I Wales har de en lokal variant, S4C, som sender Channel 4-programmer sammen med programmer på walisisk. I Irland sendes den på kabel. 

## Historie
Mellom starten i 1982 og frem til 1990 ble kanalen styrt av Independent Broadcasting Authority. Disse tok seg av salg av reklame på kanalen, og sørget samtidig at kanalen ikke kom i konflikt med ITV. Kanalen skulle være et alternativ til det allerede eksisterende tilbudet, og henvendte seg ofte til minoritetsgrupper som ble oversett av andre. Samtidig beveget kanalen seg på grensen til hva som ble regnet som anstendig. Kanalen ble mål for flere kampanjer, men presset frem en liberalisering av hva som kunne vises på TV. 

Channel 4 var en av de første kanalene som ikke produserte noen programmer selv. Alle programmene på kanalen var produsert av andre aktører, men ble finansiert, sendt og distribuert av kanalen. Samtidig ble den den første kanalen som satt sitt navn på ikke-egenproduserte produkter, med plaketter på begynnelsen eller slutten av programmet om at programmet var produsert for Channel 4. I tillegg finansierte kanalen en rekke uavhengige spillefilmer.

I 1990 førte en lovendring til at Channel 4 måtte omorganiseres, og selskapet ble gjort om til et offentlig selskap styrt av et styre delvis utnevnt av det nyopprettede Independent Television Commission. Hovedmålsettingen med kanalen ble opprettholdt, men de måtte nå styre sitt eget reklamesalg. Kanalen var sikret en minimumsinntekt gjennom en forsikringsordning. Denne omorganiseringen førte til at kanalen nå satset på et bredere publikumsnedslagsfelt. De begynte å sende mange amerikanskproduserte serier i beste sendetid, som *[[Venner for livet]]* og *[[Akutten]]*, i tillegg til realityserier som *[[Big Brother]]* og mer sport. Endringene førte til at seerandelen til kanalen steg kraftig.

Channel 4 begynte også å sende betalkanaler som sendte film og sport. I 2002 ble imidlertid  deres filmproduksjonsselskap FilmFour nedlagt grunnet lengre tids tap, til tross for tidligere suksesser som *[[Trainspotting]]* og *[[Fire bryllup og en gravferd]]*.

Delvis som en reaksjon på kanalens nye retning, ble *The Communications Act 2003* vedtatt. Loven skulle få kanalen til å vise innovasjon og kreativitet, appellere til et flerkulturelt samfunn og produsere flere undervisningsprogram.

## Referanser


## Eksterne lenker
*